Public procurement notice: Contract Award Notice
Published: 2025-10-27
Buyer: Úrad pre verejné obstarávanie
Country: SK
Region: SK010
Contract type: Services
Procedure: Open procedure
CPV classification: 72260000: Software-related services | 72310000: Data processing services | 72316000: Data analysis services
Estimated value: 1878505 EUR
Award criteria: price, quality
EU fund: eu-funds

Technical requirements: Predmetom zákazky je dodanie a integrácia komplexného psychometrického testovacieho nástroja, analýza, tvorba a prispôsobenie algoritmu na odporúčanie vhodných zhlukov povolaní (resp. konkrétnych povolaní), jeho nasadenie do prevádzky, ako aj tvorba výstupných správ, dodanie príslušnej dokumentácie k testovaniu, zaškolenie a poskytovanie prevádzkovej a aplikačnej podpory k poskytovaným testom.  
Psychometrický nástroj umožní diagnostiku osobnosti, úrovne kompetencií – schopností, zručností, záujmov, potrieb a potenciálu pracovnej sily pre národné projekty (ďalej aj ako „NP“) Digitálny radca a Aktivácia mladých NEET pre digitálnu dobu.  
Nástroj bude na základe výsledkov testovania prostredníctvom vytvoreného algoritmu vo výstupnej správe poskytovať individualizované odporúčania na vhodné zhluky povolaní a konkrétne povolania (ďalej len „riešenie“), čím podporí kariérny rozvoj účastníkov projektu a ich adaptáciu na meniace sa požiadavky trhu práce. 
Prostredníctvom výsledkov testovania prispieva riešenie k oboznámeniu sa s úrovňou kompetencií jednotlivca a jeho kariérnym potenciálom. Riešenie zároveň prispieva k zmenám percepcie a otvára nové možnosti pre týchto jednotlivcov.
Podrobné vymedzenie predmetu zákazky tvorí časť B.1 Opis predmetu zákazky a časť B.2 Obchodné podmienky plnenia predmetu zákazky súťažných podkladov.
Miesto plnenia predmetu zákazky je uvedené v článku 3 ods. 3.1. rámcovej dohody, ktorá tvorí časť B.2 Obchodné podmienky plnenia predmetu zákazky súťažných podkladov.
Verejný obstarávateľ vyhodnotí ponuky v súlade s § 44 ods. 3 písm. a) zákona o verejnom obstarávaní na základe kritéria – najlepšieho pomeru ceny a kvality. 

Kritériá na vyhodnotenie ponúk a maximálny možný počet získaných bodov za jednotlivé kritériá sú nasledovné:

A: 
Kritérium č. 1 (K1):
Najnižšia celková cena za predmet zákazky v EUR s DPH.....max. 60 bodov

B:
Kritérium č. 2 (K2):
Preukázanie reliability (spoľahlivosti).....max. 20 bodov
V rámci K2 sa uplatňujú nasledovné podkritériá:
Podkritérium č. 2.1 
Koeficienty reliability.....max. 10 bodov
Podkritérium č. 2.2
Test-retest reliabilita.....max. 10 bodov

C:
Kritérium č. 3 (K3):
Preukázanie kriteriálnej validity.....max. 10 bodov
V rámci K3 sa uplatňujú nasledovné podkritériá:
Podkritérium č. 3.1 
Korelačné analýzy (súbežná validita).....max. 5 bodov
Podkritérium č. 3.2
Longitudinálne štúdie (prediktívna validita).....max. 5 bodov

D:
Kritérium č. 4 (K4):
Preukázanie konštruktovej (diskriminačnej, konvergentnej) validity.....max. 10 bodov
V rámci K4 sa uplatňujú nasledovné podkritériá:
Podkritérium č. 4.1 
Diskriminačná validita.....max. 5 bodov
Podkritérium č. 4.2
Konvergentná validita.....max. 5 bodov

Maximálny počet bodov, ktorý môže ponuka uchádzača získať je 100, ak vo všetkých kritériách, resp. podkritériách získa maximálny počet bodov.
Pri vyhodnocovaní sa budú prideľované zaokrúhľovať na dve desatinné miesta. 
Po vyhodnotení návrhov všetkých kritérií pri všetkých ponukách sa spočítajú pri každej ponuke čiastkové body za všetky kritériá.
Komisia na vyhodnotenie ponúk bude pri návrhu uchádzača na plnenie všetkých kritérií, resp. podkritérií s výnimkou podkritéria č. 3.2 brať do úvahy len číselnú hodnotu daného kritéria, resp. podkritéria, ktorú uchádzač doplní v príslušnej časti ponuky uchádzača.
Komisia na vyhodnotenie ponúk bude pri  návrhu uchádzača na plnenie podkritéria č. 3.2 brať do úvahy len slovné vyjadrenie daného kritéria, tzn. „áno“ alebo „nie“, ktoré uchádzač doplní v príslušnej časti ponuky uchádzača.
V prípade rovnosti dosiahnutých bodov u viacerých uchádzačov rozhoduje o poradí najnižšia hodnota návrhu na plnenie kritéria č. 1.
Komisia na vyhodnotenie ponúk označí ponuku s najvyšším bodovým súčtom všetkých kritérií na vyhodnotenie ponúk za úspešnú, ponuku s druhým najvyšším bodovým súčtom všetkých kritérií na vyhodnotenie ponúk označí za prvú neúspešnú,  ponuku s tretím najvyšším bodovým súčtom všetkých kritérií na vyhodnotenie ponúk označí za druhú neúspešnú, atď.
Ponuku uchádzača, ktorú komisia označí za úspešnú, odporučí komisia na vyhodnotenie ponúk verejnému obstarávateľovi prijať.

Podrobné a komplexné informácie týkajúce sa kritérií na vyhodnotenie ponúk a pravidiel ich uplatnenia sú uvedené v časti A.3 Kritériá na vyhodnotenie ponúk a pravidlá ich uplatnenia súťažných podkladov na predmet zákazky.
Lehoty na predloženie žiadosti o nápravu a/alebo námietok upravuje platný a účinný zákon o verejnom obstarávaní.


Number of bids: 4